Ein buler beicht eim pfaffen alt
und im auch nach der leng erzalt,
wie er sein bulerei das jar het triben,
Wie, wo und wan, ers als bekent,
wie oft, und saget all umstent,
als ob ers het an einem zettel gschriben.
Do fing der alt pfaff an zu weinen.
der buler des erschrak gar ser,
dacht: »o wie ist der pfaff so feint der sünde!
wie wird ich mich mit im vereinen!
ich gib im beichtgelt dester mer.«
er rauscht im gelt, braucht sich listiger fünde,